### Resumé

[adresse] har anmodet om udarbejdelse af en lokalplan, der muliggør udvidelsen af eksisterende kursuscenter i [adresse]. I dag anvendes store dele af arealet som haveanlæg til kursuscenteret. Lokalplanen muliggør en udvidelse af eksisterende kursuscenter med bl.a. flere værelser, ny restaurant, flere parkeringspladser mv. Med lokalplanen udlægges hele området til byzone med anvendelse til erhverv i form af kursuscenter. Forslag til lokalplanen har været i offentlig høring fra 22. august til 25. oktober. I høringsperioden er der indkommet tre indsigelser, der har givet anledning til at anbefale mindre tekniske rettelser i lokalplanen og tillægget.

### Sagsfremstilling

![](data:image/jpeg;base64...)

Figur 1: Kort over lokalplanområdet.

![](data:image/jpeg;base64...)

Figur 2: Lokalplanens kortbilag 4. Kortbilaget viser en illustration af områdets indretning.

#### Planens historik

Teknisk Udvalg besluttede på mødet 21. november 2023, pkt. nr. 249, at igangsætte udarbejdelse af lokalplan nr. 1413 og tillæg nr. 45.

Der har været afholdt et informationsmøde 5. marts 2024.

Byrådet besluttede på mødet 14. august 2024, pkt. nr. 162, at sende lokalplanen og tillægget i offentlig høring.

Lokalplanen og tillægget har været i offentlig høring fra 22. august 2024 til 25. oktober 2024.

#### Indsigelser/bemærkninger og ændringer af lokalplanen  og tillægget.

Der er indkommet tre indsigelser. Første indsigelse er fra [adresse]. Generelt er bemærkningerne positive over for lokalplanforslaget. Der er dog bekymring angående fremtidig trafik ved byudvikling af Grundet Bettina Steffensen og et ønske om at [adresse] lukkes for biltrafik.  Dertil ønskes område mellem Hornstrup Kirkeby og Grundet Bettina Steffensen bevaret som grønt område.

Anden indsigelse er fra [adresse] og handler om en teknisk rettelse til beskrivelsen af eksisterende forhold, spørgsmål til definitionen af stier, indsigelse mod at tagmaterialet tagpap er blevet fjernet i lokalplanforslaget og ønskes medtaget igen og et ønske om mulighed for større terrænregulering på op til +/- 1 meter.

Tredje indsigelse er fra nabo mod syd ved [adresse] 139, som er bekymret for den store parkeringsplads som kommer meget tæt på deres ejendom.

Bemærkningerne giver anledning til mindre tekniske rettelser til lokalplanen, og illustrationer i lokalplanen tilføjes som bilag.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Ejer kan ikke kræve overtagelse, da ejendommen ikke benyttes til landbrug, gartneri, planteskole eller frugtplantage, og ejendommen overgår ikke til offentlige formål.

### Klima og resiliensvurdering

Nyt byggeri og anlægsarbejde vil altid øge udledningen af CO2.
Lokalplanen giver mulighed for at udvide et eksisterende kursuscenter. Kursuscenteret er indrettet i den tidligere landsbyskole i [adresse]. Derved har kursuscenteret fundet en måde at forny de gamle bygninger, og gennem denne lokalplan sikres det, at ny bebyggelse opføres i et arkitektonisk sammenspil med de tidligere skolebygninger.
Lokalplanen fastlægger at facadematerialer skal være i tegl, træ eller en kombination heraf. Tagmateriale i tegl eller sedum. Eksisterende læhegn i skel mod øst og syd skal bevares, mens der stilles krav til yderligere beplantning i form af plantebede og træer. Lokalplanens område grænser op til eksisterende infrastruktur, og der er mulighed for at komme til og fra kursuscenteret med bus.
Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. november 2024, punkt 210:

**at** udvalget anbefaler over for Byrådet, at lokalplan nr. 1413 og tillæg nr. 45 til Vejle Kommune 2021-2033 vedtages endeligt med de af forvaltningen indstillede ændringer, og

**at** indsigelserne orienteres om Byrådets behandling af indsigelserne og Teknik & Miljøs bemærkninger til indsigelserne.

####

#### Beslutning fra Teknisk Udvalg, den 5. november 2024, punkt 210:

Anbefalet.

####

#### Beslutning fra Økonomiudvalget, den 11. november 2024, punkt 262:

Anbefales.

Ragner Schultz og Bertil Nørgaard tog forbehold for deres stillingtagen til Byrådets behandling af sagen.

### Beslutning

Godkendt.